ผู้ชนะคือนักสู้ตัวแทนจากโกลด์ เพลเชอร์ กรุ๊ป
มิคะซึจิ เรย์
ซอว์ เปงทำบ้าอะไรเนี่ย
ตอนนี้เราเสียหมากไปหมดแล้วสิ
จูเลียสพ่ายแพ้ นิไคโดกับคนอื่นๆ ก็เงียบหายมาสองวัน
ถ้าไม่ถูกฆ่า พวกนั้นก็คงหนีไปแล้ว
ทางออกสุดท้ายของเราอย่างซอว์ เปง ก็ดันมาแพ้มิคะซึจิ เรย์
มองเผินๆ ตอนนี้พวกเราจบเห่
แล้วฉันจะต้องเล่นตามน้ำไอ้แก่นี่ไปถึงเมื่อไหร่
อย่าแม้แต่จะคิดนะ กุนจิ ไม่งั้นนายจะเสียใจทีหลัง
ทุกอย่างยังราบรื่นและเป็นไปตามแผน
จะเกิดอะไรขึ้นก็ช่าง ท้ายที่สุดเราจะเป็นผู้ชนะ
ใช่แล้ว ไม่มีอะไรผิดพลาดเลยสักนิด
ในขณะที่ทุกคนกำลังหลงระเริง นี่คือโอกาสของเรา
ให้ตายสิ
ช่วงพักระหว่างการประลองนี่นานจริงๆ
มันเหมือนจะนานขึ้นกว่าเดิมด้วย
แต่ระหว่างรอ
เราก็ได้ดื่มเหล้าชั้นเลิศจากทั่วทุกมุมโลกเลยนะ
แบบนี้ก็ดีไม่ใช่เหรอ
คุณสบายใจแบบนี้ได้ยังไงกันนะ
หือ
ใครกันน่ะ คุณเคยเจอพวกเขามาก่อนไหม
ไม่นะ นั่นพวกองครักษ์ ที่เป็นกองกำลังส่วนตัวของประธานฮายามิ
เอ๋
นี่ผมก็เพิ่งเคยเจอพวกเขาครั้งแรก
พวกเขาไม่น่าไว้ใจเลย อย่าเข้าไปยุ่งดีกว่า
อืม
โอมะคุง อีกแค่สามนัด ฉันกับเธอก็จะได้สู้กันในรอบชิงแล้ว
กว่าจะมาถึงจุดนี้มันนานเหลือเกิน
เราจะได้ฆ่าฟันกันต่อหน้าคนพวกนี้
ช่างเป็นเวทีการต่อสู้ที่เหมาะกับเราเสียจริง
แต่ฉันยังต้องรออีกสามนัดเลยเหรอ
ทนไม่ไหวแล้ว ฉันทนไม่ไหวแล้ว
โอมะคุง
(กำปั้นอสูร โทคิตะ)
(ตอน 6 เพื่อนเก่า)
ขอบคุณที่รอนะคะ
รอบสอง ศึกที่หก ขอเชิญนักสู้เข้าสู่สังเวียนได้
นอกจากความงามของเขาที่เป็นบาป ความแข็งแกร่งของเขาก็เป็นบาป
สัตว์ร้ายผู้งดงามที่เอื้อนเอ่ยถึงรากษสเอ๋ย
การมีอยู่ของคุณถือเป็นบาป
ส่วนสูง 180 ซม. น้ำหนัก 75 กก.
เขาชนะศึกเคนกันมาแล้วสองนัดและยังไม่เคยแพ้
รวมเงินรางวัลที่ได้รับ 25,072 ล้านเยน
ตัวแทนจากกลุ่มการศึกษาโคโอ
สัตว์ร้ายผู้งดงาม คิริว เซ็ตสึนะ
(กลุ่มการศึกษาโคโอ) (คิริว เซ็ตสึนะ)
เซ็ตสึนะ
ให้ตายสิ เขามีแฟนๆ อีกแบบหนึ่งเลย
คุณเซ็ตสึนะ สู้เขานะคะ
มัตสึดะ เธอดูจะสนุกนะ
เธอทำตัวอย่างกับมาดูแข่งเบสบอล
จริงเหรอคะ
ผอ.จะเอาเบียร์ด้วยไหมคะ
เขาเป็นอะไรหรือเปล่านะ
ตั้งแต่การประลองของโทคิตะ โอมะ เขาก็ทำตัวแปลกๆ ไป
เขาผู้นี้ไม่สนใจคนอ่อนแอ
เขามุ่งเฟ้นหาเพียงคู่ต่อสู้ที่แข็งแกร่งอย่างแท้จริง
เทพเจ้าไว้เคราผู้อุทิศตัวให้กับ วิถีแห่งเคนโปสังหาร
ส่วนสูง 185 ซม. น้ำหนัก 96 กก.
เขาชนะศึกเคนกันมาแล้วหนึ่งนัดและยังไม่เคยแพ้
ตัวแทนจากมอเตอร์เฮดมอเตอร์ส
หอกปีศาจ
คุโรกิ เก็นไซ
(นักสู้จากมอเตอร์เฮดมอเตอร์ส) (คุโรกิ เก็นไซ)
ตาเฒ่าคุโรกิ
ขอดูหน่อยเถอะว่า วิชาไควันของแกแข็งแกร่งแค่ไหน
เจ้าหนุ่ม
เจ้าใช้วิชาเงาจิ้งจอกใช่ไหม
ฉันรู้ดีว่าใช่
ท่านั้นมันเหมือนกับท่าของเพื่อนฉัน ไทระ เก็นซัน
เห็นว่าเก็นซันถูกลูกศิษย์ทรยศและสังหาร
เจ้าหนุ่ม ใช่ฝีมือเจ้าหรือเปล่า
หือ คุณเป็นใครกัน
ตอนนี้ผมอารมณ์ไม่ดีอยู่นะ
ฉันมาที่นี่เพื่อล้างแค้นให้กับสหาย
เราได้เห็นมาแล้วในรอบแรก ว่านักสู้สองคนนี้ทรงพลังแค่ไหน
หอกจะแทงทะลวงสัตว์ร้าย
หรือสัตว์ร้ายจะขย้ำหอกหักเป็นสอง
มาดูกันเลย
เริ่มสู้ได้
คุโรกิตั้งท่าด้วยท่ายืนแมว
แล้วคิริวจะตอบโต้ยังไง
(วิชาเงาจิ้งจอก ชั่วพริบตา)
เจ้ากำลังเสียเวลา เจ้าหนุ่ม
ชั่วพริบตาเป็นกระบวนท่า ที่ใช้ประโยชน์จากจุดบอดศัตรู
เมื่อประสานความเคลื่อนไหว ให้เข้ากับการกะพริบตาของศัตรู
มันจะสร้างภาพลวงตา เหมือนว่าเจ้าหายตัวไปต่อหน้า
ในวิชาคาราเต้สายฟุลคอนแทกต์ ก็มีเทคนิคที่คล้ายๆ กันอยู่
ฉันรู้เคล็ดลับนี้ดี มันใช้กับฉันไม่ได้ผลหรอก
วิชาเงาจิ้งจอกนั้นไร้ซึ่งประวัติศาสตร์
ประวัติศาสตร์เหรอ แต่วิชาเงาจิ้งจอกก็อยู่มานานกว่า 400 ปีแล้วนะ
ถ้านับแค่ตัวเลขมันก็ใช่
แต่ในความเป็นจริง ผู้ใช้วิชานี้ส่วนใหญ่ล้มตายไปในสงครามครั้งก่อน
เมื่อพวกเขาตาย เคล็ดวิชาก็หายไป
ในฐานะทายาทตระกูลเจ้าสำนัก ฉันได้รวบรวมคัมภีร์เก่าๆ
เอามาประกอบสร้างเคล็ดวิชาขึ้นใหม่
แต่กระบวนท่าที่ใช้ได้ก็มีไม่มากนักหรอก
แน่สิ เคล็ดวิชาย่อมต้องเปลี่ยนตามกาลเวลา
ถึงมันจะไม่ใช่ทั้งหมดก็เถอะ
ปัจจุบันนี้ กระบวนท่าที่ยังใช้ได้มีอยู่แค่สอง
นั่นคือท่าร่างชั่วพริบตา ที่ใช้ประโยชน์จากการกะพริบตาของศัตรู
กับฝ่ามือรากษสที่เป็นการบิดฝ่ามือจู่โจม
จะดีเหรอที่มาบอกความลับ ให้จอมยุทธ์คนอื่นอย่างฉันรู้
อย่าถ่อมตัวไปเลย
ถ้าไม่นับฝ่ามือรากษส ท่าร่างชั่วพริบตาใช้กับนายไม่ได้ผลอยู่แล้ว
ตอนนี้เราอาจมีแค่สองกระบวนท่าก็จริง
แต่ฉันจะสร้างระบบวิชาใหม่ขึ้นมา
เมื่อเร็วๆ นี้ฉันรับลูกศิษย์คนใหม่
เจ้าเด็กคนนี้มีศักยภาพไม่เบา
ฉันคงเสียใจถ้ามีกระบวนท่าไปสอนเขา แค่สองกระบวนท่า
เก็นไซ วิชาเงาจิ้งจอกน่ะมีแต่จะแข็งแกร่งขึ้น
เก็นซัน นายมองศิษย์ตัวเองผิดไปแล้ว
ทำลาย…
ทำลายวิชานิโกะ
(ฝ่ามือรากษส)
ฉันต้องระวังฝ่ามือรากษสเอาไว้ซะแล้ว
กระบวนท่าของเจ้านี่บิดข้อมือมากกว่า กระบวนท่าดั้งเดิมของเก็นซัน
มันจึงอันตรายยิ่งกว่า
ถ้าตั้งรับผิดวิธี ฉันอาจจะบาดเจ็บถึงตายได้
คิริวโจมตีไม่หยุดเลยค่ะ
ส่วนคุโรกินั้นได้แต่ตั้งรับท่าเดียว
ช่างเป็นการจับคู่สู้ที่ลงตัวจริงๆ ศึกนี้คงไม่จบเร็วๆ แน่
อะไรกัน มันมีบางอย่างแปลกๆ
อะไรน่ะ…
นั่นมันอะไรกัน
ไม่จริงน่า ผู้ชายคนนั้นเข้าขั้นไร้เทียมทานแล้ว
หมายความว่ายังไงคะ
ต้องล้อกันเล่นแน่ๆ
เส้นนั่นเกิดขึ้นจากการลากเท้าของเขา
ขนาดนักสู้อัจฉริยะจากสำนักหมัดหมาป่าสวรรค์ อย่างนิไคโด เร็นก็ยังสู้เขาไม่ได้แท้ๆ
คิริว เซ็ตสึนะคนนั้นน่ะ
แต่คุโรกิกลับสามารถตั้งรับทุกการโจมตี
โดยไม่ต้องก้าวเท้าออกจากวงที่วาดขึ้นเลย
ฝ่ามือรากษสในฉบับของเจ้า
มีการเคลื่อนไหวที่กว้างกว่าฉบับของเก็นซัน เพื่อให้อานุภาพของมันร้ายแรงยิ่งขึ้น
นั่นแปลว่าฝ่ามือรากษสของเจ้า จะแสดงอานุภาพที่แท้ออกมาได้
ต่อเมื่อใช้ร่วมกับท่าร่างชั่วพริบตา
แต่ฉันมองท่าร่างชั่วพริบตาออก การโจมตีของเจ้าไม่ได้ผลหรอก
เขาอยู่คนละระดับกัน
รู้ระดับของตัวเองหน่อย เจ้าหนุ่ม
จริงๆ ด้วย
นั่นมันเคล็ดลับในวิชานิโกะของโอมะคุง
ขอถามเจ้าหน่อยสิ
ใครเป็นคนสอนกระบวนท่านั้นให้เจ้า
วิชาของเขาเปลี่ยนไป
เจ้าหนุ่ม เจ้าเป็นใครกันแน่
ฉันจะไม่ยอม
ให้ใครมาขวางทางฉันอีก
ทุกอย่างมันเริ่มขึ้นในวันนั้น
โทคิตะ โอมะ วันนั้นคือวันที่ฉันได้พบพระเจ้า
(พื้นที่ที่ถูกยึดครองอย่างผิดกฎหมาย หรือ "แดนใน" เขตชิกิ)
คิริว เซ็ตสึนะอายุ 11 ปี
เขาถูกคุมขังไว้
ที่แหล่งกบดานของแก๊งค้าอวัยวะเถื่อนในแดนใน
คนออกคำสั่งคือพ่อแท้ๆ ของเขา
พ่อของเขาเคยป่วยหนัก
และแม้การปลูกถ่ายอวัยวะจะประสบความสำเร็จ
แต่อัตราการเกิดโรคซ้ำก็สูงมาก
พ่อของเขาพลันเกิดความคิดขึ้นมา
โสเภณีคนหนึ่งถูกว่าจ้างให้ตั้งท้องลูกของเขา โดยแลกกับเงินก้อนมโหฬาร
และเซ็ตสึนะก็ถือกำเนิดขึ้น ในฐานะอวัยวะสำรองสำหรับพ่อของตัวเอง
เมื่อเขาเติบโตขึ้น เขาเริ่มมองตัวเองเป็นคนบาป
และเป็นคนที่สมควรตาย
แม่ของเขาได้ถูกฆ่าเพื่อปิดปาก
และบัดนี้ก็ถึงเวลาที่เขาจะโดนชำแหละ
ตอนนั้นเอง
ที่เขาได้พบกับโทคิตะ โอมะ
ท่าร่างนั่น
ท่าร่างประกายเพลิงในวิชานิโกะ
นั่นคือท่าที่โอมะคุงใช้ในรอบแรก
งั้นคิริว เซ็ตสึนะก็ใช้วิชานิโกะได้
เจ้านั่น…
เกิดอะไรขึ้นกันนะ
เขาเลือดออก
ไม่ แผลตื้นไป
(หลิวลู่ลม)
การพบกันของพวกเขา เป็นเพียงความบังเอิญโดยแท้
แก๊งผู้บันดาล แก๊งค้าอวัยวะเถื่อนที่ลักพาตัวเซ็ตสึนะ
ทุกอย่างเริ่มต้นเมื่อแก๊งนี้ พยายามจะยึดครองอาณาเขตของโอมะ
หรืออาณาเขตที่โอมะคิดว่าเป็นของตน
โอมะเข้าเล่นงานศูนย์บัญชาการแก๊ง เพราะคิดเพียงจะล้างแค้นเท่านั้น
อันที่จริงเขาแทบไม่ได้สังเกตเซ็ตสึนะเลยด้วยซ้ำ
เขาจากไปและไม่ได้สนใจเซ็ตสึนะเลย
ทว่าเซ็ตสึนะรับรู้เรื่องนี้ต่างออกไป
ในความคิดของเซ็ตสึนะ
เด็กคนนั้นคือเทพเจ้าที่มาลงทัณฑ์มนุษย์ใจบาป
เซ็ตสึนะฉวยโอกาสที่ในแก๊งกำลังวุ่นวายหนีไป
หรือพูดให้ถูกคือเขาตามโอมะไป
เซ็ตสึนะเลือกที่จะอยู่ต่อในแดนใน
เพราะหวังว่าสักวันหนึ่ง เขาจะได้พบเทพเจ้าของเขาอีกครั้ง
เซ็ตสึนะเลือกใช้ชีวิตเป็นโสเภณีชาย
เขาทำไปเพื่อหาใครสักคนที่จะปกป้องเขาได้
เซ็ตสึนะได้ออกไปยังโลกภายนอก กับชายที่กลายมาเป็นคนรักของเขา
เขาตรงไปยังบ้านของพ่อเขา ชายผู้เป็นคนสั่งให้ลักพาตัวเขา
พ่อของเขาคือคนที่รวยที่สุดที่เขารู้จัก เขาจึงฆ่าพ่อเพื่อชิงสมบัติ
เขาใช้เส้นสายของพ่อและความมั่งคั่ง
เป็นทุนในการค้นหาตัวโอมะ
หลังจากนั้นสองปี เซ็ตสึนะก็เจอที่อยู่ของเทพเจ้าของเขา
ไม่ ยังใช้ไม่ได้
เวลาใช้ท่วงท่าเปลี่ยนทิศทางน่ะ แกจะต้องผ่อนคลายเข้าไว้สิ
โอมะ ไหล่ของแกเกร็งเกินไป
หุบปากไปเลย
ทำตามที่ฉันบอกแล้วกัน ฉันจะช่วยเอง
นี่มันอะไรกัน
นั่นเหรอสารรูปของเทพเจ้า
นั่นเหรอเทพเจ้าที่ฉันตามหาไปทั่วทุกที่
เร็วเข้าเถอะ เลิกบ่นแล้วลองทำดูน่า
แกเองสินะ
แกคือคนที่ทำให้เทพเจ้าของฉันแปดเปื้อน
วันนั้นเซ็ตสึนะได้หายตัวไป เขาออกค้นหาความแข็งแกร่ง
(คิริว เซ็ตสึนะ อายุ 14 ปี)
ขยับไหวไหม เจ้าหนู
ถ้าไม่ไหวก็ไม่ต้องฝืนลุกหรอกนะ
แต่ถ้าอยากจะเป็นศิษย์ฉันล่ะก็ จงลุกขึ้นมาซะ
นั่นคือท่าร่างชั่วพริบตาในวิชาเงาจิ้งจอกเหรอ
สุดยอดจัง ฉันจะเอาท่านั้นด้วย
งั้นก็มาเอาไปเองสิ
เจ้ามีพรสวรรค์
เจ้าอ่านท่าร่างชั่วพริบตาออก ด้วยการดูรอยเท้าบนผืนทราย
หลักของกลยุทธ์ภายในอยู่ที่การมอง สัมปชัญญะของเจ้าแหลมคมจริงๆ
แต่ฉันมีคำถาม เจ้าหนู
เจ้ารู้วิธีใช้กลยุทธ์ภายในสินะ
เจ้าปิดบังฉันไม่ได้หรอก
การเคลื่อนไหวแบบนั้นมันไม่ใช่ของมือสมัครเล่น
บอกทีสิ ทำไมเจ้าถึงไม่ออกกระบวนท่าอะไรเลย
มันไม่สำคัญหรอก
จอมยุทธ์จะมีไม้ตายซุกซ่อนบ้างก็ไม่เสียหาย
เราจะเริ่มฝึกกันจริงๆ พรุ่งนี้
ไปพักผ่อนซะ
ฉันจะไม่ยอมให้ใครมาขวางทางฉันอีกแล้ว
คำบรรยายโดย วรพล ถาวรวรานนท์
หอกปีศาจจะแทงทะลวง
หรือฝ่ามือรากษสจะหักมันได้
จอมยุทธ์จะได้ล้างแค้น
หรือสัตว์ร้ายจะพบทางพ้นทุกข์
ตอนต่อไป "นรก"